Boete laat wrang smaak
Anoniem van Mosselbaai, skryf:
Ek was die afgelope skoolvakansie by die Hartenbos Seefront waar ek vriende vir middagete by 'n restaurant ontmoet het. Ek was daar vir 'n uur en het my parkeerkaartjie verloor.
Ek kon nie glo dat ek meer as R200-boetegeld vir 'n verlore kaartjie moes betaal nie. Dit sou my nie eens soveel gekos het as ek wel my kaartjie gehad het en vir langer as 10 uur daar geparkeer het nie. Dit is regtig 'n belaglike boete.
Motoriste verloor tog nie aspris hulle parkeerkaartjies nie. Ek verstaan dat daar 'n boete gehef moet word maar om meer as R200 te eis vir 'n verlore parkeerkaartjie? Ag nee Hartenbos Seefront. Dit is darem net gierig!